《巩采若求厥父令尹德秀挽诗》
宋代·苏籀

东鲁怀经慕先哲，斋房僻处盛门徒。
勉陪流寓推乡校，优选文华庆仕涂。
议狱蚩氓生活路，削锄奸轨亟扬枹。
遗编亹亹乘儒典，济美弓裘后世模。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。